Wisteria

Wisteria (juga dieja Wistaria atau Wysteria) ialah satu genus tumbuhan berbunga dalam famili kacang pis, Fabaceae, yang merangkumi 10 spesies pokok menjalar berkayu yang berasal dari timur Amerika Syarikat, China, Korea, dan Jepun. Sesetengah spesies merupakan tumbuhan hiasan yang diminati ramai, terutamanya di China dan Jepun.

Taksonomi
Ahli botani, Thomas Nuttall berkata beliau menamai genus Wisteria sempena mengenang Dr. Caspar Wistar (1761–1818). Apabila ditanya mengenai ejaannya, Nuttall menjadikan "eufoni" sebagai sebab, tetapi penulis biografinya mendakwa bahawa ini mungkin berkaitan dengan seorang sahabat kepada Nuttall, iaitu Charles Jones Wister, Sr., dari Grumblethorpe, cucu kepada saudagar John Wister. (Sesetengah sumber Philadelphia menyatakan bahawa tumbuhan ini dinamai sempena Wister.) Oleh sebab ejaan tersebut nampaknya disengajakan, maka tiadanya alasan untuk menukar nama genus menurut Kod Antarabangsa Tatanama Botani. Namun demikian, masih ada yang mengeja nama am tumbuhan ini sebagai "wistaria".

Analisa genetik membuktikan betapa rapatnya Callerya dan Wisteria sebagai saudara tetapi agak jauh dari ahli-ahli lain dalam puak Millettieae. Kedua-dua genus tersebut ada lapan kromosom.

Spesies
 Wisteria brachybotrys Siebold  & Zucc.
 Wisteria brevidentata Rehder
 Wisteria floribunda (Willd.) DC. – Wisteria Jepun
 Wisteria frutescens (L.) Poir.– Wisteria Amerika
 Wisteria macrostachya (Torr. & Gray) Nutt. ex BL Robins. & Fern. –Wisteria Kentucky
 Wisteria sinensis (Sims) DC. – Wisteria Cina
 Wisteria venusta Rehder & Wils. – Wisteria Sutera
 Wisteria villosa Rehder

Rujukan

Faboideae
Flora di Asia
Flora di China
Flora di Jepun
Tumbuhan kebun Asia
Pokok menjalar